open-index/open-wikipedia-markdown huggingface dataset:
Storevatnet (Lyngdal)

**Storevatnet**, eller *Storevann*, er en innsjø øst for enden av Lenefjorden i Agder. Vannet ligger i Lyngdal og Lindesnes kommuner, og har et beskjedent nedbørsfelt på knappe 5 kvadratkilometer. Utløpet er mot nord gjennom Brusundet til Rødlandsvatn, og videre til Mevann og Grubbevann.

Et forslag om å overføre vann fra Storevann de 100 meterne til det sju meter lavere Haugdalsvannet, for å utnyttes til kraftproduksjon, ble avslått av NVE den 20. desember 2017.

## Referanser
Perim

**Perim** eller **Barim** eller **Mayyun** er ei øy i Bab el-Mandeb, sundet som knytter sammen Rødehavet med Adenbukta og Indiahavet. Den tilhører Jemen.

## Geografi

Perim er vulkansk. Den har et areal på 13 km² og når en maksimal høyde på 65 moh. Det 3,2 km brede sundet Bab Iskender skiller Perim fra Ras Menheli på fastlandet i Jemen. Fra Perim til kysten av Djibouti i vest er det rundt 26 km. Øya er dannet av et vulkansk krater som er hesteskoformet. På sørkysten er det to bukter. Den største av dem, Brown Bay, har gode ankringsforhold.

## Historie

Perim var kjent for antikkens greske geografer. I *[[Naturalis Historia]]* av Plinius den eldre kalles øya Adanu. Portugiserne kalte øya Meho, men Afonso de Albuquerque ga den navnet Veracruz i 1513. På arabisk er øya kjent som Mayyun.

På grunn av den strategiske plasseringen kjempet europeerne om kontroll over øya. I 1513 ble den tatt av portugisere og i 1738 av franskmennene. Det britiske ostindiakompaniet tok Perim i 1799 for å hindre at Napoléons styrker kunne erobre øya, men mangel på ferskvann drev dem i første omgang tilbake til Aden.

Da planene om bygging av Suezkanalen ble konkretisert, ble Perim viktig igjen og for å komme Frankrike i forkjøpet okkuperte Storbritannia øya på nytt i 1857 og la den under sin besittelse Aden, rundt 155 kilometer lengre øst.

Av hensyn til skipsfarten ble et nybygd fyrtårn satt i drift i 1861. Høyden på dette ble i 1912 økt til 81 fot (24,7 meter), slik at signalet var synlig på 3,5 mils avstand.

Britene stasjonerte en liten garnison med indiske soldater på øya. Fra 1883 til 1936 ble øya brukt som kullstasjon, drevet av Perim Coal Company. Aktiviteten på øya økte og det ble bygget lager- og kontorbygninger, sykestue, skole, hotell og boliger. Det ble også etablert telegrafstasjon på øya. Den var operert av Eastern Telegraph Company og var forbundet med kabel til Aden, Sjeik Said og Hodeidah.

Etter at kullstasjonen stengte i 1936 gikk det nedover med virksomheten på øya. Midt på 1960-tallet bodde det rundt 400 mennesker der. De drev for det meste fiske. Flystripe ble lagt ut nord på øya.

Da Storbritannia trakk seg ut av Sør-Arabia i 1967, ble Perim en del av den nye selvstendige staten Sør-Jemen.

## Referanser
Rosenborg Ballklub i 2018

## Eliteserien

### Seriekamper

## Tropp

## Rosenborg 2
Rosenborg 2 spilte i Norsk-Tipping ligaen avd. 5.

## Cupkamper
Tippeligalagene kom inn i 1. runde som er terminfestet 18. og 19. april.

## UNICEF Mesterfinale

## Europacup
Rosenborg kommer inn i 1. kvalifiseringsrunde til Champions League.

***' videre med '''3 &ndash; 2''' sammenlagt.
----


***' videre med **3 &ndash; 1** sammenlagt.
----
Rosenborg går inn i 3. kvalifiseringsrunde til Europa League.

***' videre med '''5 &ndash; 0''' sammenlagt.
----


***' videre med **5 &ndash; 1** sammenlagt.
----
Gruppespill
Rosenborg spilte i gruppe B.
 

----

----

----
## Referanser
Proton (andre betydninger)

**Proton** kan vise til:

* En partikkel i atomkjernen, se proton
* Et bilmerke, se Proton (bilmerke)
* En rakett, se Proton (rakett)
* Et tidligere navn på industrikonsernet Siemens
* Datateknologien Valve Proton for spillplattformen Steam
* Proton-protonkjeden
* Protonveien (Oslo)
Carlos Alvarado Quesada

**Carlos Alvarado Quesada** (født 14. januar 1980 i San José) er en costarikansk politiker (PAC), journalist og forfatter. Han var Costa Ricas president fra og med 8. mai 2018 til 8. mai 2022. Quesada vant presidentvalget med 60,79 % av stemmene i 2018. Han kom fra stillingen som arbeidsminister i Luis Guillermo Solís' regjering. Før det var han utviklings- og inkluderingsminister i samme regjering.

Han har bachelorgrad i kommunikasjon og mastergrad i statsvitenskap fra Universidad de Costa Rica, og mastergrad i utviklingsstudier fra University of Suzzex.

## Referanser
Sensommer (2016)

***Sensommer*** er en norsk film fra 2016. Filmen har blitt kategorisert som et krimdrama, og ble regissert av Henrik Martin Dahlsbakken etter et manus av Dahlsbakken og Kamilla Krogsveen. Hovedrollene ble spilt av Bente Børsum, Rolf Kristian Larsen og Heidi Toini.

For sin innsats i filmen ble Bente Børsum nominert til både Amandaprisen 2016 og Kanonprisen for 2016 for beste kvinnelige hovedrolle.

## Handling
En eldre kvinne lever nærmest som en eremitt i et avsidesliggende hjem på den franske landsbygda.

Men et ungt utenlandsk par, som reiser på ferie, trer plutselig inn over hennes isolerte tilværelse.

## Skuespillere
* Bente Børsum som Vivienne Noir
* Rolf Kristian Larsen som Markus
* Heidi Toini som Isabel Hansen
* Christian Bujeau som Georges
* Aurélien Gabrielli som Pierrot
* Minken Fosheim som madam Beauchamp
* André Wienskol som Dr. Beauchamp

## Referanser


## Eksterne lenker
*
Volvo Gran Artic 300

**Volvo Gran Artic 300** er ansett som verdens største buss ved å være utviklet som et BRT (bussmetro)-tilpasset dobbelleddbuss av det brasilianske bussprodusentselskapet som er underlagt det svenske multinasjonale konsernet Volvo. Busskjøretøyets lengde er på 30 m (98 fot) med en passasjerkapasitet på 300 passasjerer.
## Gran Artic 300
Busskjøretøyet – som ikke var ferdigbygget og bare besto av et dobbelleddbusschassis på fire aksler med dobbelthjul – var offentliggjort for publikumet på FetransRio-messen i Rio de Janeiro i Brasil den 24. november 2016. 

Brasilianske BRT-systemer foretrekker isolerte bussfiler som andre kjøretøyer ikke har kjøretillatelse for, og det har alltid vært et voksende behov for mer passasjerkapasitet uten å ta skrittet over i skinnegående transportmidler. Dermed utviklingen av Gran Artic 300 for høykapasitetsbusslinjer med en ekstra kapasitet på 30 flere passasjerer enn tidligere modeller, fra 270 til 300. Volvo har en noe kortere variant av denne bussen, Volvo B340M Gran Artic, som er satt i produksjon med en totallengde på 27 m.

Busskjøretøyet forbli i prototypefasen ettersom en kjøper ikke har meldt seg.
## Spesifikasjoner
* Lengde: 30 m
* Passasjerkapasitet: 300 passasjerer

## Se også

* AutoTram Extra Grand

## Referanser

## Eksterne lenker
* http://www.tungt.no/transportmagasinet/verdens-storste-buss-2118141
* http://www.volvobuses.com/en-en/news/2016/nov/volvo-launches-the-world-largest-bus.html
Ložišća

**Ložišća** er en liten fjellandsby på vestsiden av den kroatiske øya Brač, 2 kilometer fra kysten, med et befolkningstall på 139 innbyggere (2011). Denne klyngen av kroatiske gårder er bygget i en fjellskråning og har utsikt over havet.

## Sv. Ivana i Pavla fra 1820
Midt i bykjernen av Ložišća, står det en gammel forsamlingskirke kalt Sv. Ivana i Pavla (*St. John and Paul*). Da denne pittoreske barokk-kirken ble bygget i 1820, ble den viet til Saint Blaise, skytshelgenen i Dalmatia. Siden den tid har kirken hatt noe tilfeldige etterfølgende oppussinger.

Av de mest særpregede egenskapene ved kirkens arkitektur, finner man det store, intrikat utskårede, hvite marmorkorset på gårdsplassen til kirken. Denne øybygningsstilen er karakteristisk for øybygningene i Dalmatia.

Klokketårnet er innredet med marmor, og er tegnet av skulptøren Ivan Rendic, på andre halvdel av 1800-tallet. 

## Historie
Ved at gårdene ble bygd på fjellgrunn, har innbyggerne levd av landet som omgir dem; engasjert seg i steinbruddsvirksomhet, vinproduksjon, olivenavl og utnyttelse av innmarken.

### Befolkningspopulasjon
I det 19. århundre hadde Ložišća ca. 800 innbyggere, i begynnelsen av det 20. århundre ca. 1500 innbyggere – og siden er innbyggertallet sunket betraktelig.

I den kroatiske folketellingen i 2011, ble det talt 139 innbyggere.

## Referanser


## Kilder
* 
*
Olivier Mukuta

**Olivier Mukuta** (født 25. juni 1987) er en norsk-kongolesisk skuespiller.

Han vant Amandaprisen 2016 for sin rolle i filmen *[[Welcome to Norway (film)|Welcome to Norway]]*, der han spilte rollen som flyktningen Abedi. Motspilleren Anders Baasmo Christiansen vant Amandaprisen for beste hovedrolle i samme film. Filmen var regissert av Rune Denstad Langlo.

Nettstedet Side2s anmelder fremhevet Mukutas innsats som en av filmens sterkeste kvaliteter: *«Blant det øvrige karaktergalleriet skal debutant Olivier Mukuta trekkes særlig fram for sin overbevisende innsats som den evinnelig positive afrikaneren Abedi, som på grunn av sine språkferdigheter blir Primus’ tolk og assistent. Den unge skuespilleren står for store deler av filmens varme og smittende sjarm.»*Mukuta ble også nominert til Kanonprisen 2016 for rollen i *Welcome to Norway.*

## Bakgrunn
Olivier Mukuta kom selv til Norge som kvoteflyktning i 2005. Han flyktet fra fødelandet Kongo med familien, som foruten foreldrende bestod av Olivier og hans fire søsken. Han bodde i flyktningeleir i Malawi fra han var seks til han var 17 år. I Norge utdannet han seg til ingeniør, og ble ansatt som medisinsk teknisk ingeniør ved sykehuset Ahus i Lørenskog.

## Referanser


## Eksterne lenker
*
Knut Thomassen (1921–2002)

**Knut Thomassen** (1921–2002) var en norsk skuespiller, teaterregissør og teatersjef.

Han var teatersjef ved Den Nationale Scene i Bergen fra 1967 til 1976. Fra 1981 til 1985 var han kunstnerisk leder for Festspillene i Bergen.

## Bakgrunn
Knut Thomassen var sønn av skuespillerne Ingebjørg Klafstad og Thomas Thomassen. Sistnevnte var teatersjef i Stavanger da Knut ble født. Familien flyttet til Oslo (daværende Kristiania) da Thomas Thomassen ble ansatt som instruktør ved Nationaltheatret, og videre til Bergen da Thomassen fikk ansettelse som instruktør ved Den Nationale Scene. Knut Thomassen hadde derfor sin første barndom i Oslo og Bergen. I 1931 ble faren ansatt ved Det Nye Teater, og familien flyttet tilbake til Oslo.

## Kunstnerisk virke
Han startet som skuespiller på Det Nye Teater i Oslo i 1939, mens han ennå var gymnasiast. I 1941 tok han examen artium og begynte som skuespillerelev ved Det Nye Teater, samtidig som han studerte filologi ved Universitetet i Oslo. Da teatrene ble stengt under krigen, flyktet han til England.

Etter krigen vendte han hjem og tok opp skuespilleryrket og filologistudiene. Han forble skuespiller ved samme teater frem til 1950, bare avbrutt av studieopphold i utlandet. Under et halvårsopphold i Italia fordypet han seg i kunsthistorie, og senere dro han til Cambridge hvor han fullførte sin magistergradsavhandling om Ben Jonsons syn på komediens mål og midler. Høsten 1950 fikk han prøve seg som regiassistent da Det Nye Teater satte opp komedien *Elsker, elsker ikke* av den franske dramatikeren Jean Anouilh. Etter dette var han aktiv som regissør ved en rekke norske teatre helt frem til 1989. 

## Referanser


## Eksterne lenker
* 
* Om Knut Thomassen på nettstedet www.sceneweb.no
Konveks funksjon

En **konveks funksjon** er en funksjon der en rett linje mellom hvilke som helst to punkter på grafen ligger over grafen. Ekvivalent kan man si at funksjonen er konveks dersom mengden av alle punkter som ligger over grafen danner en konveks mengde i planet. Funksjonene x^2 og e^x er eksempler på konvekse funksjoner.

En funksjon kan være konveks på en delmengde av sitt definisjonsområde. For eksempel vil den relle funksjonen x^3 være konkav på intervallet (- \infty, 0], men konveks på intervallet [0, \infty).

## Definisjon
For et generelt vektorrom gjelder følgende: La X være en konveks mengde i et reelt vektorrom, og la f : X \rightarrow \text{R} være en funksjon.
*  sies å være **konveks** hvis:
::\forall x_1, x_2 \in X, \forall t \in [0, 1]: \qquad f(tx_1+(1-t)x_2)\leq t f(x_1)+(1-t)f(x_2).

*  sies å være **strengt konveks** hvis:
::\forall x_1 \neq x_2 \in X, \forall t \in (0, 1): \qquad f(tx_1+(1-t)x_2) 

*En funksjon  sies å være (strengt) konkav dersom  er (strengt) konveks.

## Eksterne lenker
*
For en kvinnes skyld

***For en kvinnes skyld*** (originaltittel: *Thunderbolt*) er en amerikansk gangsterfilm fra 1929 regissert av Josef von Sternberg. Hovedrollene spilles av George Bancroft, Fay Wray, Richard Arlen, Tully Marshall og Eugenie Besserer.

*For en kvinnes skyld* ble utgitt i to versjoner; den ene som lydfilm og den andre som stumfilm.

Bancroft ble nominert til Oscar for beste mannlige hovedrolle for sin prestasjon men vant ikke.

## Handling
"Thunderbolt" Jim Lang  er etterlyst på grunn av anklager om ran og drap. Han går ut sammen med sin kjæreste "Ritzy" til en nattklubb i Harlem. Gjengen hans følger etter Ritzy, og rapporterer at hun bor sammen med fru Moran - hvis sønn, Bob, en kontorist og forelsket i Ritzy.

Ritzy konstruerer en felle for Thunderbolt. Han rømmer, men blir senere arrestert, dømt og skal etter planen henrettes ved Sing Sing. Fra fengsel planlegger han å få Bob mistenkt for et bank-ran og drap. Bob blir deretter plassert i en celle i nærheten av Thunderbolt, som deretter forsøker å komme seg inn på cella til Bob - for å drepe ham.

## Medvirkende
* George Bancroft som Thunderbolt Jim Lang
* Fay Wray som Ritzy.
* Richard Arlen som Bob Moran.
* Tully Marshall som Warden.
* Eugenie Besserer som Mrs. Moran.
* James Spottswood som Snapper O'Shea.
* Robert Elliott som en fengselsprest.
* Fred Kohler som Bad Al Frieberg
* E.H. Calvert som McKay
* George Irving som Mr. Corwin
* Mike Donlin som Kentucky Sampson.
* S.S. Stewart som en innsatt i fengsel.
* William L. Thorne som politi-inspektør.

## Referanser


## Eksterne lenker
*
Konveks kombinasjon

En **konveks kombinasjon** er en lineærkombinasjon av en mengde punkter i et affint rom (f.eks. vektorer eller skalarer) slik at alle koeffisienter er ikke-negative, og slik at summen av disse koeffisientene blir 1.

Mer formelt kan man si at gitt et endelig antall punkter, x_1, x_2, \dots, x_n, i et reelt vektorrom, er en konveks kombinasjon av disse punktene på formen

: P = \alpha_1x_1+\alpha_2x_2+\cdots+\alpha_nx_n

der \alpha_i er reelle tall slik at \alpha_i\ge 0  og \alpha_1+\alpha_2+\cdots+\alpha_n=1. De kalles barysentriske koordinater for punktet *P*.

Den konvekse omhylningen av alle punkter i en slik mengde er lik mengden av alle konvekse kombinasjoner av dem.
Lal Mani Joshi

**Lal Mani Joshi** (født 27. juli 1935 i Kumaon Hills, Uttarakhand, India, død 16. juli 1984, Delhi, India) var en buddhistisk forsker og professor i sammenlignende religioner og buddhistiske studier på en lang rekke universiteter i India og USA.

Fra 1956 til 1958 studerte han ved Allahabad-universitetet og oppnådde en bachelorgrad i historie, filosofi og engelsk litteratur. Fra 1958 til 1960 studerte han ved Gorakhpur-universitetet og oppnådde en Master of arts i gammel kulturhistorie. I 1964 tok han sin filosofiske doktorgrad ved Gorakhpur-universitetet og sin andre Master of arts i Pali ved Banaras Hindu University. Han fullførte sine studier i klassisk og buddhistisk sanskrit og fullførte også et diplomkurs i klassisk tibetansk.

## Referanser
Ivan Mosjukin

**Ivan Iljitsj Mosjukin** (Иван Ильич Мозжухин; født 26. september 1889 i Kondol i guvernementet Saratov i Russland, død 17. januar 1939 i Neuilly-sur-Seine i Frankrike) var en russisk stumfilmskuespiller.

## Filmer i utvalg
*1913 – *[[Domik v Kolomne]]*
*1914 – *[[Ære til oss, død over fienden]]*
*1916 – *[[Spardame (1916)|Spardame]]*
*1917 – *[[Satana likujusjtsjij]]*
*1918 – *[[Fader Sergius (stumfilm)|Fader Sergius]]*
*1921 – *[[Karnevalets barn]]*
*1923 – *[[Lord Chilcotes roman]]*
*1923 – *[[Flammende hjerter]]*
*1924 – *[[Sydens barn]]*
*1924 – *[[Vampyren fra Paris]]*
*1924 – *[[Den mongolske løve]]*
*1926 – *Feu Mathias Pascal*
*1926 – *Michel Strogoff*
*1927 – *Casanova*
*1927 – *Offeret*
*1928 – *Presidenten*
*1928 – *[[Den hemmelige kurer]]*
*1929 – *[[Tsarens adjutant]]*
*1929 – *[[Kvinnen og skjebnen]]*
*1930 – *Den hvite djevel*

## Referanser


## Eksterne lenker
*
Utfall

**Utfall** kan referere til 

*Utfall (statistikk), ett av flere mulige resultater
*Utfall (øvelse), innen sport
Konveks polygon

En **konveks polygon** er en enkel, planar polygon der alle interne vinkler er mindre enn 180 grader. En konveks polygon er en konveks mengde, ettersom alle punkter på en linje mellom to punkter i en konveks polygon også vil være på innsiden av polygonet.

En konveks polygon kan generaliseres til en konveks polytop, det vil si en n-dimensjonal konveks polytop. Et polygon som ikke er konveks kalles for en konkav polygon.
Det mørkeste New York

***Det mørkeste New York*** (originaltittel: *Underworld*) er amerikansk stum gangsterfilm fra 1927 regissert av Josef von Sternberg. Hovedrollene spilles av Clive Brook, George Bancroft og Evelyn Brent.

For denne filmen vant dreiebok-forfatter Ben Hecht Oscar for beste original-historie på den 1. Oscar-utdelingen.

## Handling
Gangster-kongen Bull Weed forsøker å hjelpe «Rolls Royce» Wensel, en tidligere advokat som nå opplever problemer med alkoholisme. De to blir etter hvert fortrolige. Men en rekke komplikasjoner oppstår, når «Rolls Royce» får romantiske følelser for Weeds kjæreste Feathers McCoy.

I tillegg til Weeds andre problemer, forsøker en rivaliserende gangster, Buck Mulligan, å ta kontroll over flere av territoriene hans. Filmens klimaks kommer når Weed dreper Mulligan, og han blir fengslet i påvente av å få dødsstraff. Rolls Royce legger deretter en plan om å flykte. Men han og Feathers står overfor et dilemma, og vurderer om de skal stikke av sammen - og heller overlate Bull Weed til hans skjebne i fengsel.

## Skuespillere
* Clive Brook som Rolls Royce Wensel
* Evelyn Brent som Feathers McCoy
* George Bancroft som Bull Weed.
* Fred Kohler som Buck Mulligan.
* Helen Lynch som Meg, kjæresten til Mulligan.
* Larry Semon som Slippy Lewis
* Jerry Mandy som Paloma
* Alfred Allen som en dommer (ukreditert)

## Referanser


## Eksterne lenker
*
Konveks omhylning

Den **konvekse omhylningen** av en mengde punkter X i et euklidsk rom er den minste konvekse mengden som inneholder alle punktene fra X. I én dimensjon er dette et linjestykke, i to en polygon og i tre en polyeder. 

Formelt kan den konvekse omhylningen defineres som snittet av alle konvekse mengder som inneholder X, eller som mengden av alle konvekse kombinasjoner av punkter i X. Den siste definisjonen kan også brukes til å generalisere konseptet til villkårlige reelle vektorrom, og igjen videre til alle orienterte matroider.

Å finne det konvekse hullet av et endelig antall punkter er et av de mest fundamentale problemene innen geometrisk modellering. For lavere dimensjoner finnes det flere kjente algoritmer som løser dette.
Lee Hae-man

**Lee Hae-man** (født 20. februar 1972) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og en VM-sølvmedalje. 

## Bakgrunn
Lees funksjonshemming skyldes at han fikk polio i 1977. Han begynte med kjelkehockey i 2000, og debuterte på det sørkoreanske landslaget i 2006. 

## Idrettskarriere
Lee deltok på Sør-Korea lag som kom på fjerdeplass i VM i kjelkehockey 2009, og han deltok i Paralympiske vinterleker 2010, der Sør-Korea kom på sjetteplass. 

Sør-Korea kom på andreplass i VM i kjelkehockey 2012, der tapte 1-5 mot USA i finalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos IPC 
* Profil hos Pyeongchang 2018  (PL 2018)
Lee Jae-woong

**Lee Jae-woong** (født 17. mars 1996) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og en VM-bronsemedalje. 

## Bakgrunn
Lee er født med cerebral parese. Han begynte med kjelkehockey i 2014, og debuterte på det sørkoreanske landslaget i 2015. 

## Idrettskarriere
Lee deltok på Sør-Korea lag som kom på tredjeplass i Turin Para Ice Hockey International Tournament 2015. I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. 

I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

## Referanser


## Eksterne lenker
* Profil hos IPC 
* Profil hos Pyeongchang 2018  (PL 2018)
Cyclommatus kaupi

***Cyclommatus kaupi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen opptil 48 millimeter), blank, brun hjortebille med noe bronseaktig, metallisk glans. Hannens hode er stort og bredt, utvidet forover, med store, brede, krumme kjever (mandibler) som har en lang tann på innersiden omttrent i midten. Pannen er vidt og grunt innbuktet foran, i midten med et rundet framspring som har små, butte tenner på sidene, bak innbuktningen en høy, rett tverrkjøl. Pronotum er ganske kraftig utvidet forover. Lårene har en oransje flekk på oversiden nær spissen. Hunnen har små kjever og ikke forstørret hode, skiller seg ellers fra hannen ved at oversiden er kraftig punktert.

## Levevis
Larvene utvikler seg i råtne trestammer.

## Utbredelse
Arten er utbredt på Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cyclommatini]]*
******* Slekten *[[Cyclommatus]]* Parry, 1863 – 55 arter
******** Underslekten *Cyclommatus* (i snever forstand) 
********* ***Cyclommatus kaupi*** Deyrolle, 1865

## Kilder
* Oversikt over artene

## Eksterne lenker
* Bilde av arten 
* Bilde av en hunn
* Bildegalleri over artene foto:Benjamin Harink
* 
*
Lamprima latreillii

***Lamprima latreillii*** er en bille som hører til familien hjortebiller.

## Utseende

En middelsstor (opptil 35 millimeter), litt flat hjortebille med skinnende metalliske farger. Hannenes kjever er betydelig forstørret som vanlig i denne familien, noe oppoverbøyde, med er brem av gule hår på oversiden. Kroppen er fint og ganske tett punktert hos hannen, grovt og kraftig hos hunnen. De metalliske fargene kan variere mye innen samme art, noen hunner er helt uten metalisk farge.

## Levevis
Larvene utvikler seg i morken ved, først og fremst av eukalyptus.

## Utbredelse
Arten er utbredt i det østlige Australia (Queensland til Victoria).

## Systematisk inndeling

Navnet *Lamrpima latreilleii* blir nå regnet som et synonym for *[[Lamprima aurata]]* .

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien Lampriminae 
****** Slekten *[[Lamprima]]* Latreille, 1806
******* ***Lamprima latreillii*** W.S. MacLeay, 1819

## Referanser


## Kilder
* Nettside om arten
* Oversikt over artene

## Eksterne lenker
* Bildegalleri over artene
*
Onorelucanus noguchii

***Onorelucanus noguchii*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (ca. 12 millimeter), halvmatt, brunsvart hjortebille, dekkvingene med brede, mørkrøde sidestriper. Hannens kjever er litt kortere enn hodet, knivformede. Pronotum er rundet med noe framstående forhjørner, fint punktert. Dekkvingene er blankere enn forkroppen, tett og kraftig punkterte. Hunnen har en tett og kraftig punktert overside.

## Levevis
Den er funnet i skråningene av Andesfjellene i rundt 1800 meter høyde.

## Utbredelse
Arten lever i Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *[[Onorelucanus]]* Bartolozzi & Bomans, 1989
******** ***Onorelucanus noguchii*** (Arnaud & Bomans, 2007)

## Eksterne lenker
* 
* Generic Guide to New World Scarabid Beetles – ''Onorelucanus noguchii'' 
* Bildegalleri
Heterogomphus rubripennis

***Heterogomphus rubripennis*** er en bille som hører til gruppen hornbiller i familien skarabider (Scarabaeidae).

## Utseende
En stor, kraftig, mørkbrun, blank hornbille med rødlige dekkvinger. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet nokså lite. Hunnene har én liten knøl på hodet, men ikke horn.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er utbredt i Ecuador og Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus rubripennis*** Prell, 1912

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* [  Bilder av arten]
* 
*
Shesh i Zi

**Shesh i Zi** (oversatt til norsk: «svart felt») er en albansk rødvin. Navnet på vinen kommer fra Shesh-fjellene rett utenfor Tirana. Den anbefales å bli servert ved 65-68 grader fahrenheit.

## Referanser
Prismognathus yukinobui

***Prismognathus yukinobui*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
Hannen er en middelsstor (20-30 millimeter), blank, brunrød til brunsvart hjortebille. Kjevene er knivformede, sagtakkede på innersiden, ikke spesielt lange. Kroppen er knapt synlig punktert. Hodet er rektangulært, litt bredere enn langt. Hunnen ligner hannen bortsett fra at kjevene ikke er forstørret, hodet er avrundet og kroppsformen noe bredere.

## Levevis
Larvene utvikler seg i råtne trestammer.

## Utbredelse
Arten er utbredt i  Myanmar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prismognathus]]* Motschulsky, 1860 – 29 arter
******** ***Prismognathus yukinobui*** Nagai, 2006

## Kilder
* Oversikt over artene

## Eksterne lenker
*
Bastøy landskapsvernområde

**Bastøy landskapsvernområde** er et verneområde, og her finnes det verdifulle geologiske formasjoner og et rikt plante- og dyreliv. Øya har og en lang historie.

Klimaet, berggrunnen og løsmassene på øya gir grunnlag for en variert flora. Gran, stedvis med omfattende innslag av løvtrær. I deler av skogen er det områder med blåveis. På vestsiden av øya er det storvokste lindetrær. Den fredede mistelteinen vokser på rogn, lind og villapal. 

Tørrengene på Bastøya har mange sjeldne arter. En av disse er kubjelle, en annen er kantløk. Bastøya er 3 km lang og på det meste 1,4 km bred. Det var trolig skogen som ga navn til øya. Bast er den indre delen av barken på trær.

## Referanser


## Eksterne lenker
*Bastøy landskapsvernområde  Boken Natur i Vestfold
*Faktaark Naturbase
*Fylkesmannen i Vestfold og Telemark, verneområder
*Naturbase
Riksmålspartiet

**Riksmålspartiet** var et politisk parti som stilte til valg i Norge fra 1910 til 1931. Partiet regnes som tilknyttet til Høyre. Det hadde sitt utspring i språkstriden i Norge, særlig knyttet til innføring av sidemålsstilen i 1907.

Partiet stilte lister i flere kommuner, i kortere eller lengre tid, og som regel med utgangspunkt i lokale stridsspørsmål. Partiet ser ikke ut til å ha hatt noen sentralorganisasjon.

Ved Stortingsvalget 1912 fikk partiet 1&nbsp;033&nbsp;stemmer, og stilte liste i valgkretsene Namdalen, Søndre Nordmør, Romsdal og Karmsund. Ved kommunestyrevalget 1925 fikk partiet 27&nbsp;277&nbsp;stemmer i 5 ulike fylker, og fikk 35 kommunestyrerepresentanter. Ved de to påfølgende valgene, i 1928 og 1931, fikk partiet 332 og 338 stemmer og bare 9 representanter.

Ordførere fra Riksmålspartiet var blant andre Haakon Rochseth i Frosta, Bernhard Rostad i Verdal, Gustav Ertzgaard i Frol, Lorents Seem i Snåsa og Karl Klingen i Klinga kommune.

## Referanser
Bill Maynard

**Bill Maynard** (født **Walter Frederick George Williams**; 8. oktober 1928, død 30. mars 2018) var en britisk skuespiller, komiker, manusforfatter, regissør og sanger. Han er best kjent for sin rolle som den halvkriminelle, men godhjertede, bonden og forretningsmannen Claude Jeremiah Greengrass i den britiske dramaserien *[[Med hjartet på rette staden]]* (*Heartbeat*), en rolle han spilte fra seriens første episode og frem til han fikk slag i 2000.

## Liv og virke
### Bakgrunn
Maynard ble født i Oak Cottages i Heath End ved Farnham i Surrey, og gikk på Kibworth Beauchamp Grammar School i Leicestershire.

### Navn
Artistnavnet Bill Maynard tok han ettersom han var blitt kalt Bill helt siden han var barn, og etternavnet Maynard kom fra den populære søtsaken Maynard Wine Gums som fantes på den tiden.

### Karriere
Han begynte som varieté-skuespiller.

Maynard fikk sitt store gjennombrudd da han spilte mot Ronnie Barker og Ronnie Corbett i komedieserien *Football Blues* som ble sendt på begynnelsen av 1970-tallet. Men det var imidlertid i rollen som den late og klønete familiefaren Selwyn Froggitt i komedieserien *Oh No, Its Selwyn Froggitt!* som ble sendt mellom 1974 og 1977 han ble virkelig populær. 1980-tallet innebar også fremgang for Maynard da han spilte den lumske forretningsmannen Fred Moffatt i komedieserien *The Gaffer*. I 1980 fikk han også sitt eget TV-show, *The Bill Maynard Show*, som var populært hele tiåret. Han var også godt likt programleder for nattradioprogrammet *To Midnight with Bill Maynard*, som ble sendt fra 1980 og fremover.

Maynard giftet seg med Muriel Linnell den 5. november 1949 og paret fikk to barn, hvorav sønnen Maynard Williams som ble popartist og frontfigur i det britiske bandet The Ryders. Etter nesten 35 års ekteskap døde Muriel i juni 1983. Bill Maynard giftet seg senere med Tonia Bern i 1989.

Maynard kom på fjerdeplass i den britiske finalen før Eurovision Song Contest 1957 og hadde en fremgangsrik sangkarriere, selv om han faktisk ikke var en profesjonell sanger i egentlig forstand. Han spilte inn låter som «Hey Liley, Liley Lo», «The Pheasant Pluckers Son» og spilte også inn sin versjon av The Pogues' populære julesang «Fairytale of New York» sammen med Tricia Penrose.

I 1992 hadde Maynard sin debut i rollen som den halvkriminelle bonden og forretningsmannen Claude Jeremiah Greengrass i den nystartede dramaserien *Med hjartet på rette staden*. I løpet av årene kom Maynard til å bli meget populær for sin rolle som Greengrass, og det er den rollen som han selv anså å være sin beste. I 2000 ble Maynard rammet av slag og måtte legges inn på sykehus. Hans aller siste avsnitt ble sendt den 24. desember 2000. Maynard hadde da medvirket uavbrutt i ti sesonger og 160 avsnitt av serien.

Maynard ble pensjonert i 2010 og var bosatt med sin hustru i Leicester. I mars 2018 falt han ut av sin permobil og brakk hoften. Han døde kort tid etter på et sykehus i Leicestershire.

## Referanser


## Eksterne lenker
*
Gnathocera valida

***Gnathocera valida*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, avlang, litt flat, blank, gulbrun gullbasse. Hodet har to korte horn foran. Hodet har et par hvite flekker, pronotum har tre gulhvite striper. Dekkvingene er gulbrune med to ganske kraftige lengderibber, ytterkanten brunsvart med kremgule flekker. Beina er brunrøde.

## Levevis
Arten er knyttet til gressenger med høyt gress. De voksne billene finnes gjerne på aksene til ulike gress.

## Utbredelse
Arten er utbredt i Zimbabwe.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Gnathocera]]* Kirby, 1825
******** ***Gnathocera valida*** Janson, 1884

## Kilder
* Nettside om slekten

## Eksterne lenker
* 
*
Ellen Sofie Hovland

**Ellen Sofie Hovland Austad** (født 1979), kjent som **Ellen Sofie Hovland**, er en norsk sanger/låtskriver og psykologspesialist. Hun ga ut debutalbumet *Vær her for meg* på Kirkelig Kulturverksted i 2012. Hovland fikk Spellemannprisen 2014 i klassen viser for albumet *Skandinavisk sjel*. Hun har dessuten vært nominert til Spellemannprisen 2012 i klassen tekstforfatter for *Vær her for meg* og Spellemannprisen 2018 i klassen viser for *Og solen renner over*. Morten Qvenild har en sentral rolle på alle Ellen Sofies plater. Han spiller en rekke av instrumentene og er også produsent sammen med Erik Hillestad på albumet *Og solen renner over*.

Hun er utdannet Cand.Psychol ved Universitetet i Oslo. Senere spesialist i klinisk psykologi. 

## Utgivelser
### Album
* *Vær her for meg* (Kirkelig Kulturverksted, 2012) - Spellemann-nominert i kategorien tekstforfatter
* *Skandinavisk sjel* (Kirkelig Kulturverksted, 2014) - Vant spellemann i kategorien viser
* *Og solen renner over* (Kirkelig Kulturverksted, 2018) - Spellemann-nominert i kategorien viser

### Singel
* «Så var vel våren kommet likevel» (2018)

## Referanser


## Eksterne lenker
*
Guhyasamāja Tantra

**Guhyasamāja Tantra** (sanskrit: Guhyasamājatantra; tibetansk: Gsang ’dus rtsa rgyud (Toh 442); *Tantra av det hemmelige fellesskap*) er en tekst innenfor tantrisk buddhisme. I dens fulle form, består den av 17 kapitler, mens en separat "forklarende tantra" (*vyākhyātantra*) kjent som den *senere Tantra* (sanskrit: Guhyasamāja Uttaratantra; Tibetan: Rgyud phyi ma. (Toh 443)) noen ganger betraktes som 18. kapittel. Mange betrakter de 12 første kapitler som kjernen i verket, mens kapitlene 13-17 er blitt tilføyd som forklarende materiale.
Welcome to Norway (film)

***Welcome to Norway*** er en norsk filmkomedie fra 2016. Den er regissert av Rune Denstad Langlo.

Filmen handler om et par som åpner asylmottak på et gammelt høyfjellshotell for å tjene penger.

Hovedrollen var skrevet spesielt for Anders Baasmo Christiansen, som vant Amandaprisen 2016 for beste mannlige hovedrolle for innsatsen i *Welcome to Norway*. Olivier Mukuta vant Amandaprisen for beste mannlige birolle.

## Referanser


## Eksterne lenker
*
Bueskjær biotopvern

**Bueskjær biotopvern** er en hekkeplass for sjøfugler, og særlig for hettemåker og makrellterner.

Bueskjær er et lite skjær i vestre del av Hortens indre havnebasseng. Biotopvernområdet er 14 dekar stort, men bare en dekar er landareal. Området ble vernet i 2009.

De fleste hettemåker trekker ut av Norge om vinteren, men noen velger å bli. De første hekkende hettemåker i Norge ble observert på Jæren i 1867. Den norske bestanden teller antagelig mellom  og  par. Hettemåkene hekker på øyer og holmer i skjærgården, ved våtmarksområder og ved ferskvann.

Bueskjær har også blitt kalt Kruttskjær. Marinen skal på skjæret ha brent opp krutt som det ikke var bruk for.

## Referanser


## Eksterne lenker
* Bueskjær biotopvernområde Boken Natur i Vestfold
* FaktaarkNaturbase
Punkt i polygon

**Punkt i polygon**-problemet går ut på å finne ut om et gitt punkt er innenfor et polygon eller ikke. Ofte antas polygonet til å ikke være konvekst; det kan også antas å ikke være enkelt, det vil si omsluttet av en enkel kurve. Problemet er et spesialtilfelle av punktlokasjon-problemet, som går ut på å finne ut hvilken region, av en mengde disjunkte regioner, et gitt punkt tilhører.

Vanlige algoritmer for å løse dette problemet er *raycasting*, *vinkelsummering* og *winding number*. De to første av disse ble først presentert i 1974.

Punkt i polygon-problemet kan generaliseres til punkt i polyhedron-problemet i tre dimensjoner.

## Algoritmer
### Raycasting
*Raycasting* («strålekasting»), også kalt *crossing numbers* («kryssende nummer»), kan brukes for å avgjøre om punktet ligger i polygonet eller ikke. Algoritmen oppretter en stråle til det uendelige, eller et linjestykke til et punkt utenfor polygonet, fra punktet man vil undersøke. For å finne ut om punktet er i eller utenfor polygonet teller man opp antall sider av polygonet som krysses av denne strålen, eller dette linjestykket. Ideen bak algoritmen bygger på Jordans kurveteorem, som sier at en lukket kurve deler et plan i nøyaktig to deler: En utside og en innside.

Dersom linjestykket krysser en stråle i et endepunkt, det vil si et hjørne av polygonet, må dette behandles separat: Man vet ikke om linjestykket fortsetter *på innsiden* eller *på utsiden* av polygonen. For å løse dette kan man enten ha spesialtester som ser på geometriske egenskaper, eller man kan justere linjestykket slik at det ikke lenger går igjennom et hjørne.

Å teste alle linjestykker for et gitt polygon kan gjøres i lineær tid. For å gjøre dette raskere kan man bruke mer avanserte datastrukturer, slik som for eksempel kd-trær.

## Referanser
Buvika/Rødskjær naturreservat

**Buvika** er både «herberge» og «bensinstasjon» for fugler på trekk. På **Rødskjær** hekker måker og storskarv. Også steinkobbene trives i reservatet.

Hver vår og høst bruker titusener av fugler den eldgamle trekkruta langs Oslofjorden. Midt i trekkruta ligger Bastøya, med det næringsrike våtmarksområdet i Buvika. Trekkfuglene trenger mat og hvile. Det finner de i Buvika. I reservatet er det registrert flokker på over 400 svartender, 270 sjøorrer og rundt 2500 ærfugl. Dessuten er sommerbestanden av grågås økt kraftig de siste årene.

Rødskjær er et lavt skjær, preget av rullestein og grusstrender. Skjæret er en viktig hekkeplass for sjøfugler. I 1970-årene var det i hovedsak hettemåke som hekket her. Andre arter var fiskemåke, gråmåke og makrellterne. Senere har hettemåkene forsvunnet som hekkefugl, og stormåkene har overtatt. I 2004 ble det bekreftet at storskarv for første gang på over hundre år hekket i Vestfold. Det skjedde på Rødskjær. Allerede fire år senere kunne ornitologene telle over 200 storskarv på skjæret.

## Referanser


## Eksterne lenker
* Buvika-Rødskjær naturreservat  Boken Natur i Vestfold
* Faktaark Naturbase
Falkensten naturreservat

**Falkensten naturreservat** er et naturreservat som omfatter den loddrette fjellveggen Veggefjell innenfor Falkenstenbukta og skogen nedenfor denne. Falkensten er et egenartet område. Her finnes det kystnær, varmekjær edelløvskog, med innslag av hule trær.

Skogen preges av stor frodighet og variasjon i type og alder. Naturreservatet er beskjedent i areal, men stort i høydespenn. Høyden over havet går fra 5 til rundt 110 meter. Like sør for reservatet ligger Falkenstendammen dyrefredningsområde.

## Referanser


## Eksterne lenker
* Falkensten naturreservat  Boken Natur i Vestfold
* Faktaark Naturbase
Hajnnhojnn i bajnn og 13 andre trønderviser

**Hajnnhojnn i bajnn og 13 andre trønderviser** er en LP-plate. Utøver er Otto Nielsen med Willy Andresens ensemble. Platens betegnelse er Philips 6317&nbsp;029. Den ble utgitt i 1975.

## Sporliste

## Kilder
*''Hajnnhojnn i bajnn og 13 andre trønderviser'' (1975)  på Rockipedia
*Steinkjerleksikonet
Falkenstendammen dyrefredningsområde

**Falkenstendammen** er levested for flere nasjonalt sjeldne og truede dyrearter, spesielt vannfugler og insekter.

Falkenstendammens mangfold av insekter har gitt den nasjonal verneverdi. I Falkenstendammen er det funnet en svært sjelden vårflueart, som bare er kjent fra ett annet sted i Norge. Falkenstendammen er viktig også for vannfugler på trekk. Så lenge dammen er isfri, er det en rekke fugler som overvintrer her. Gjesteopptredener av sjeldne fuglearter skjer jevnlig.

## Referanser


## Eksterne lenker
* Falkenstendammen dyrefredningsområde  Boken Natur i Vestfold
* Faktaark Naturbase
Gnathocera bilineata

***Gnathocera bilineata*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 20 millimeter), avlang, litt flat, blank, gulbrunaktig gullbasse Hodet har to korte horn foran og to par gulhvite flekker. Pronotums har brede, gulhvite til gule striper på sidene og i midten, bakgrunnsfargen er svart. Oftest opptar de lyse stripene mesteparten av flaten. Scutellum er svart med lys midtstripe, dekkvingene beige til rødbrune med svart søm og bredt svarte sider som har noen gulhvite flekker. Beina er svarte.

## Levevis
Arten er knyttet til gressenger. De voksne billene finnes gjerne på aksene til ulike gress.

## Utbredelse
Arten er utbredt i Togo og Benin.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Gnathocera]]* Kirby, 1825
******** ***Gnathocera bilineata*** Kraatz, 1886
********* ***Gnathocera bilineata bilineata*** Kraatz, 1886
********* ***Gnathocera bilineata roseni*** Schürhoff, 1939
********* ***Gnathocera bilineata valeriae*** Allard, 1991

## Kilder
* Nettside om slekten

## Eksterne lenker
* Bilde av arten
*
Frebergsvik naturreservat

**Frebergsvik naturreservat** er en edelløvskog. I reservatet finnes den sjeldne vegetasjonstypen snelle-askeskog. Snelle-askeskog vokser på våt mark med jevn vanngjennomstrømning. Snellearten skavgress er en karakterplante for snelle-askeskogen.

I den nordre delen av reservatet er det flere store barlindtrær, godt oppstammede og med fine trekroner. Barlind er det treslaget som kan oppnå høyest alder i Europa, kanskje opp mot 2000 år. Rett nord for reservatet ligger selve Frebergsvik.

## Referanser


## Eksterne lenker
* Frebergsvik naturreservat  Boken Natur i Vestfold
* Faktaark Naturbase
Irr! Grønt!

***Irr! Grønt!*** var forfatteren Dag Solstads første roman, utgitt i 1969. 

Selv har han i ettertid karakterisert boken som et «rent plagiat»: «Fra mitt unge synspunkt skammet vi oss over våre eldre kollegaer og deres kunnskapsnivå, [...] – Den gangen hadde jeg aldri kommet fra det, med boken *Irr! Grønt!*, dersom kunnskapsnivået hadde vært høyere».

Han mottok kritikerprisen og ble nominert til Nordisk Råds Litteraturpris for boken.

## Referanser


## Eksterne lenker
* Omtale av boken på forlaget Oktobers nettsider
Palamedes-kvartalet

**Palamedes-kvartalet** er et kvartal i Gamla stan i Stockholm. Kvartalet er omgitt av Yxsmedsgränd i nord, Lilla Nygatan i vest, Stora Nygatan i øst og Kåkbrinken i sør. Kvartalet består av tre eiendommer: Palamedes 1–3. På eiendommen Palamedes 1 ligger det såkalte *Ehrencreutzska huset*, som sannsynligvis ble tegnet av Nicodemus Tessin den eldre på 1660-tallet.

## Navnet
Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. ”Palamedes” var i den greske mytologien en sagnhelt som deltok i den trojanske krig.

## Kvartalet

Kvartalet fikk sin nåværende strikt rektangulære form etter storbrannen i Stockholm 1625, som totalt ødela den sydvestre delen av Stadsholmen. I stedet for smale smug og langsmale kvartal hvor branner kunne spre seg raskt, ble her Stockholms første organiserte reguleringsplan påbegynt i 1627. Nå ble det anlagt, med renessansens byplanlegging som forbilde, store likeformede kvartaler bebygd med murhus.

Palamedes 1 ble bygd i to omganger. Den eldste delen utgjøres av huskroppen med dagens adresse Stora Nygatan 22. Huset kalles *Ehrencreutzska huset* eller *Tessinhuset*, og ble oppført på 1660-tallet, sannsynligvis etter tegninger av Nicodemus Tessin d.e. Det er oppkalt etter kjøpmannen og *brukspatronen* Jesper Ehrencreutz som ervervet denne bygningen i 1699. Eiendommen ble ombygd og nyinnredet på 1760-tallet. Fra denne tiden finnes det en del bevarte rominteriører.

Bygningsdelen mot Lilla Nygatan og de lavere fløybygningene mellom gatehusene ble oppført på 1750-tallet. Eiendommens gårdshus ble bygd på 1800-tallet og i 1836 ble det kjøpt av Lars Johan Hierta som opprettet Aftonbladets redaksjon og trykkeri her. Her ble Aftonbladet trykt fram til flyttingen til Klarakvarteren i 1889. I mange år lå her *K.L. Beckmans Boktryckeri*, der første eier het Johan Beckman (1809–1872), arbeidsleder ved Aftonbladets trykkeri. Etter ham ble aktiviteten tatt over av sønnen Knut Leopold Beckman (1848–1894). Forskjellige former for trykkerivirksomhet fantes her til slutten av 1980-tallet.

Palamedes 1 deles av et langsmalt gårdsrom som ifølge Björn Hasselblad (*Stockholmskvarter - Vad kvartersnamnen berättar*) er *«en av de många namnlösa gränderna i Gamla stan»*. I 1998 ble det utført gravearbeider i det langsmale gårdsrommet. Da ble det funnet keramikkrester og deler fra krittpiper av 1700-tallstype samt rester etter to kuppelsteinsnivåer som sannsynligvis stammer fra gårdsbelegg fra 1700- eller 1800-tallet.

I Palamedes 2 (Stora Nygatan 24 / Kåkbrinken 14)  ligger fra 1986 restaurant *Slingerbulten*, på 1950-tallet lå her ølserveringsstedet *Tian*.

## Kilder
*
* Metropol Fastighets AB: Kv Palamedes.

## Eksterne lenker
*
Lygna

**Lygna** kan vise til:

* Lygna (Agder), elv i vestre Agder
* Lygna (Søndre Land), elv i Innlandet
* Lygna (Gran), sted i Gran i Innlandet

## Se også
* Lygnasæter, skisted i Gran
Dharmapala

**Dharmapala** (regent i det 8. århundre) var den andre regenten over Palariket i Bengal-regionen på det indiske subkontinent. Han var sønn av og etterfølgeren til Gopala, grunnleggeren av Paladynastiet. Han ekspanderte grensene til imperiet stort, og gjorde Palaene til en dominerende makt i det nordlige og østlige India.

Dharmapala regjerte direkte over dagens Bengal og Bihar, og ansatte en stedfortreder i Kannauj. Palaenes nedtegnelser hevder også at flere andre regenter i Nord-India anerkjente hans  overhøyhet, men disse påstandene synes å være overdrevet. Dharmapala ble bekjempet to ganger av Gurjara-Pratiharaene, men hver gang ble Rashtrakutaene nedkjempet av Pratiharaene, noe som etterlot Palaene som den dominerende makt i Nord-India. Dharmapala ble etterfulgt av sin sønn Devapala som ekspanderte imperiet videre.
Los Angeles County Museum of Art

**Los Angeles County Museum of Art** (**LACMA**) er et kunstmuseum på Wilshire Boulevard i Miracle Mile i nærheten av Los Angeles. LACMA er nabo til La Brea Tar Pits (George C. Page Museum).

LACMA er det største kunstmuseum i den vestlige delen av USA. Det tiltrekker seg nesten en million besøkende årlig. Det holder mer enn 150,000 arbeider som spenner over kunsthistorien fra de eldste tider til idag. I tillegg til kunstutstillinger, inneholder museumet også filmer og konsertserier.

## Referanser
Gnathocera flavovirens

***Gnathocera flavovirens*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 15 millimeter), litt flat, blank, brunlig til grønnlig gullbasse. Oversiden er gjerne skinnende grønn, gulbrunlig langs kantene, eller brun med grønnskjær. Hodet har to små tenner foran. Dekkvingene har to brede, lave lengderibber, mellom disse er de ganske kraftig punkterte. Beina er mørke. Undersiden er blankt grønn med store, gulhvite flekker på sidene.

## Levevis
Arten er knyttet til gressenger. De voksne billene finnes gjerne på aksene til ulike gress.

## Utbredelse
Arten er utbredt i Togo, Benin og Elfenbeinskysten.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Gnathocera]]* Kirby, 1825
******** ***Gnathocera flavovirens*** Kolbe, 1892
********* ***Gnathocera flavovirens flavovirens*** Kolbe, 1892
********* ***Gnathocera flavovirens morettoi*** Antoine, 2002

## Kilder
* Nettside om slekten

## Eksterne lenker
* Bilde av arten 
*